Főszerkesztői beszámoló
2013. február 12. – 2013. március 12.

Általános tájékoztatás:
A legutolsó KGY-t követően megjelent az első szám, illetve azt követően a második is, amely elstartoltatta a Nyúz online felületeit. Az online különszámot közel 700-an olvasták az issuu.com-ról, ami az 1200 példányszámot és a közel 300 db címkézendő példányt tekintve, úgy gondolom remek adat. Erre nagyon büszke vagyok és lehetünk mindannyian. Ezt fenntartandó, szeretném, ha gyakrabban keresnétek meg Faliújságos hirdetésekkel, illetve gyakrabban SHARE-elnétek a Nyúz oldaláról a számotokra releváns vagy a szakos csoportjaitokba a posztokat. 

Szerkesztések:					Megjelenés:
4601-es szám szerkesztése: 2013. február 8-9.		Késett*
4602-es szám szerkesztése: 2013. február 15-16,		Késett*
4603-as szám szerkesztése: 2013. február 22-23.		Késett*
4604-es szám szerkesztése: 2013 március 1-2.		Megjelent időben
4605-ös szám szerkesztése: 2013 március 8-9.		(folyamatban)
*A késéseket jeleztem a legutóbbi KGY-n is, ennek oka a közbeszerzési szerződések emgküldésének késése.

Szerkesztőségi ülések:
Szerkesztőségi üléseket a csapat mérete az ő és a saját kötöttségeim miatt klasszikus értelemben nem tudtam tartani. Igyekeztem mindenkinek a rendelkezésére állni. Ezzel a legtöbbjük élt is, így főleg az újrainduló Lágymányosi Portrék koordinálása zökkenőmentes volt, ami - akinek van rálátása vagy tapasztalata a területen - a várakozásaimnál jobban sikerült ezért.
Továbbképzésre sajnos nem tudtam időt keríteni, szintén azért, mert nem tudtunk időpontot egyeztetni.
Ti is láthattátok a hirdetéseket és előző KGY-n jeleztem is, hogy HR hiányunk van - ahogy ez lenni szokott minden félév elején -, ketten jelentkeztek az újsághoz mindössze, akiknek a felvétele még folyamatban van.

Tervek:
Online felületek
Korábban jeleztem, hogy az issuu.com jól debütált, a Facebook-on is érezhető a változás, azonban olyan kiugró értéket, mint az előbbinél nem produkáltunk. Rendszeresen posztolok, igyekszem bevonni a különböző TTK-s kötődésű oldalakat is, ebben kérném a ti folyamatos segítségeteket is (megint), hogy ha olyan tartalom van azt jelezzétek felém (FB-n), illetve ha titeket érintő tartalom van, azt legyetekszíves néha osszátok meg.
A prezi.com-ra is készítettem már anyagot, ezt kicsit szívügyemként kezelem.
A következő felület a Tumblr lenne, amibe energiát szeretnék fektetni.
Tematikus lapszámok
Az első tematikus lapszám megjelent (4602), az utolsó (4614-es) számot a Múzeumok éjszakájának szeretnénk szánni. Addig pedig még egy vagy kettő darabot szeretnék készíteni, az egyiket az elvándorlásról és a külföldön élő magyarokról a másikat pedig a munkavállalásról és a kapunyitási pánikról.

Török Balázs